Görres-societo

Görres-societo () estas unu el la plej malnovaj societoj de scienculoj en Germanujo.

Tasko ĝia estas konservi sian fondan mandaton enradikigitan en la katolika kredo. Krome ĝi intencas instigi sciencan vivon sur diversaj fakkampoj kaj peri interdisciplinaran interŝanĝadon.

 Historio 
La klubo fondiĝis en la 25-a de januaro 1876 fare de katolikaj kleruloj kaj publicistoj en Koblenz sub la titolo Görres-Gesellschaft zur Pflege der katholischen Wissenschaften (societo por flegi katolikajn sciencojn). Ĉefiniciinto kaj kunfondinto estis la pli posta ministroprezidanto de Bavarujo kaj regna kanceliero de Germanujo Georg von Hertling. Hertling ankaŭ iĝis ties unua prezidanto.

La societon oni nomis laŭ la universitatprofesoro kaj publicisto Joseph Görres. La teologia fakultato de la salcburga arkidiocezo, la germanlingva federacio de la benediktanoj, la ligo de katolikaj studintoj Katholischer Akademikerverband okazigis inter la 3-a kaj 22-a de aŭgusto 1931 unuafoje la Salcburgajn Altlernejajn Semajnojn (SHW), kiujn kelkaj nomis eĉ nova lulilo de katolika universitata vivo (universitas catholica in nuce). Tuj poste estiĝis kvereloj kun Görres-societo, kiun tiutempe tro rigore gvidis Heinrich Finke. Lia antaŭulo estis ekde 1919/20 (ĝis 1924) Hermann von Grauert.

En 1941 la nazioj neniigis la tuton; refondiĝo sukcesis en 1948 en Kolonjo.

 Organizo 
Membreco ĉe tiu ĉi societo, kiun administras honoroficuloj, ne dependas de akademia stato. Nuntempe ĝi havas 20 sekciojn, i.a. pri jursciencoj, ŝtataj teorioj, historio, pedagogia, filozofio, esploro de la kristana Malproksima Oriento. Renkontiĝoj okazas ĉiujare.

La sidejo estas nun en Bonn kaj ekde 2015 prezidantas Bernd Engler. Kelkaj institutoj estas fremdlande, ekz., en Romo ĉe la Tombejo de Germanoj kaj Flandroj (ekde 1887), en Jerusalemo (1908), en Madrido (1926), en Lisbono (1962). En la jaro 2022 membris ne tute tri miloj.Jahres- und Tagungsbericht der Görres-Gesellschaft 2017, p. 80. Rekorda membrokvanto estis en 1925 kun 4.600 scienculoj.Görres-Gesellschaft: "Entstehung und Geschichte"

En niaj tagoj plej gravas la filozofia pritrakto kaj envicigo de novaj sciencaj atingoj pro kio aparte la agado de junaj kleruloj ricevu atentiĝon kaj apogon.

Publikigas la klubo diversajn aĵojn, ekz. Vierteljahrsschrift für wissenschaftliche Pädagogik, Philosophisches Jahrbuch, Historisches Jahrbuch kaj Jahrbuch für Europäische Ethnologie.

 Honora ringo 
Ekde 197 oni aljuĝas honorringon al meritantaj personoj de la scienca kaj publika vivoj. Ties unua portanto estis la historiisto Clemens Bauer.

 Prezidantoj 
 1877-1919: Georg von Hertling, politikisto kaj filozofo
 1920-1924: Hermann von Grauert, historiisto
 1924-1938: Heinrich Finke, eklezihistoriisto kaj mezepokfakulo
 1940/41 kaj 1948-1966: Hans Peters, juristo
 1967-2007: Paul Mikat, juristo kaj politikisto
 2007-2015: Wolfgang Bergsdorf, politikscienca fakulo
 ekde 2015: Bernd Engler, filologo

 Literaturo 
 Rudolf Morsey, Hans Elmar Onnau: Görres-Gesellschaft und NS-Diktatur. Die Geschichte der Görres-Gesellschaft 1932/33 bis zum Verbot 1941. Schöningh, Paderborn k.a. 2002, ISBN 3-506-75779-2.
 Rudolf Morsey: Die Görres-Gesellschaft zur Pflege der Wissenschaft. Streiflichter zu ihrer Geschichte? Schöningh, Paderborn k.a. 2009, ISBN 978-3-506-76795-0.

 Referencoj 

 Eksteraj ligiloj 

Staatslexikon (Vikifontaro)
 hejmpaĝo
 paĝaro de la roma filio (RIGG)
 jerusalema filio (JIGG) 

Kategorio:Katolikaj organizaĵoj
Kategorio:Bonn
Kategorio:Erudiciulaj asocioj en Germanio
Kategorio:Aperis en 1876